не у́бѡ чистота̀ добродѣ́тели по́мыслы мірски́хъ веще́й потемни́тся: нижѐ воѡбраже́нія я́сность, тѣле́сными да возмути́тся попече́ньми: да ѡ́бразъ и́стиннагѡ любому́дрія сія́ющій свое́ю красото́ю, не ктому̀ поноша́ется ѿ дерзнове́нныхъ усте́нъ: нижѐ вина̀ посмѣя́нія невѣ́дѣнія ра́ди пи́шущихъ да бу́детъ, но да хва́лится: а́ще не ѿ человѣ̂къ, но у́бѡ ѿ вы́шнихъ си́лъ, илѝ ѿ самагѡ̀ влд̑ки хрс̑та̀, ѿ негѡ́же и ст҃і́и иска́ша хвалы̀: я́кѡ вели́кій дв҃дъ, попра́вый человѣ́ческую сла́ву, и ѿ бг҃а хвалы̀ ищя̀, ѿ тебѐ хвала̀ моя̀, глаго́лющи, и ѡ гдс̑ѣ похва́лится душа̀ моя̀